मेरी विश्वसनीयता पर संदेह न करें : पीएम  
पीएम ने कहा कि सरकार के लिए विकीलीक्स की सच्चाई परखना मुमकिन नहीं है तथा जांच समिति ने इस मामले में सबूतों को नाकाफी बताया था।
विकीलीक्स के खुलासे को लेकर संसद में जारी जोरदार हंगामे के बीच आखिरकार प्रधानमंत्री डॉ मनमोहन सिंह ने जवाब देना शुरू कर दिया है, तथा उन्होंने खुद को और सरकार को बेकसूर बताते हुए कहा है कि मेरी विश्वसनीयता पर संदेह न करें। उन्होंने कहा कि सरकार के लिए विकीलीक्स केबल की सच्चाई परखना मुमकिन नहीं है, तथा जांच समिति ने इस मामले में सबूतों को नाकाफी बताया था।   उन्होंने यह भी कहा कि पूर्व लोकसभी स्पीकर सोमनाथ चटर्जी ने तीन सांसदों से जुड़ा यह मामला जांच के लिए गृहमंत्रालय को सौंपा था।   उन्होंने इस मसले पर हंगामा कर रहे भाजपा के नेताओं को निशाना बनाते हुए कहा कि लालकृष्ण आडवाणी प्रधानमंत्री पद को अपना जन्मसिद्ध अधिकार मानते थे। उन्होंने लोकसभा में विपक्ष की नेता सुषमा स्वराज का भी जिक्र करते हुए कहा कि वह बहस में सुषमा की बराबरी नहीं कर सकते।